

RAPORT DE SPECIALITATE
referitor la proiectului de hotărâre privind aprobarea unui număr de 25 de posturi de asistenţi personali ai persoanelor cu handicap grav pentru anul 2022 la Comuna Șoldanu, Judeţul Călăraşi

	Subsemnatele, Iuliana STANCU-MARINCIU, consilier și Mihaela MIHALACHE, referent, ambele în cadrul Compartimentului asistență socială al Aparatului de specialitate al Primarului Comunei Șoldanu, Județul Călărași,
Văzând: 
· Proiectul de hotărâre privind aprobarea unui număr de 25 de posturi de asistenţi personali ai persoanelor cu handicap grav pentru anul 2022 la Comuna Șoldanu, Judeţul Călăraşi, înregistrat în registrul special cu nr. 4 din 19.01.2022;
· Referatul de aprobare a proiectului de hotărâre privind aprobarea unui număr de 25 de posturi de asistenţi personali ai persoanelor cu handicap grav pentru anul 2022 la Comuna Șoldanu, Judeţul Călăraşi, înregistrat la primăria Comunei Șoldanu cu nr. 324 din 19.01.2022.
Analizând prevederile:
· art. 2 alin. (1) și art. 3 alin. (2) din Legea asistenței sociale nr. 292/2011;
· art. 40 alin. (1) și art. 44 din Legea nr. 448/2006 privind protecţia şi promovarea drepturilor persoanelor cu handicap, cu modificările şi completările ulterioare;
· Hotărârii Guvernului nr. 268/2007 pentru aprobarea Normelor metodologice de aplicare a prevedrilor Legii nr. 448/2006 privind protecţia şi promovarea drepturilor persoanelor cu handicap;
· art. 5 alin. (1) şi art. 6 alin. (2) din Hotărârea Guvernului nr. 427/2001 pentru aprobarea Normelor metodologice privind condiţiile de încadrare, drepturile şi obligaţiile asistentului personal al persoanei cu handicap, modificată și completată;
· art. 129 alin. (2) lit. d), alin. (7) lit. b) din Ordonanța de urgență a Guvernului nr. 57/2019 privind Codul administrativ, cu completările ulterioare.
Luând în considerare:
· Referatul înregistrat cu nr. 5936 din 16.11.2021, întocmit de Compartimentul asistență socială al Aparatului de specialitate al Primarului Comunei Șoldanu;
· Hotărârea Consiliului Local al Comunei Șoldanu nr. 62/2020 privind aprobarea menținerii unui număr de 20 de posturi de asistenţi personali ai persoanelor cu handicap grav pentru anul 2021 la Comuna Șoldanu, Judeţul Călăraşi;
· Hotărârea Consiliului Local al Comunei Șoldanu nr. 25/2021 privind aprobarea Organigramei resurselor umane şi Statului de funcții de la nivelul Primăriei Comunei Șoldanu, Judeţul Călăraşi, în anul 2021.
Faţă de elementele prezentate, în conformitate cu prevederile art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr.57/2019 privind Codul Administrativ, cu completările ulterioare și constatând că proiectul de hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate, propunem Consiliului Local al Comunei Şoldanu adoptarea unei hotărâri privind unui număr de 25 de posturi de asistenţi personali ai persoanelor cu handicap grav pentru anul 2022 la Comuna Șoldanu, Judeţul Călăraşi, în forma propusă de inițiator.

Consilier,							Referent,
Iuliana STANCU-MARINCIU					Mihaela MIHALACHE 

